Гортинија

Гортинија или Гординија — град во Античка Македонија, сместен на десниот брег во долниот тек на Аксиј (Вардар), во областа Амфакситида. Неговото постоење се датира од 5 в. пр.н.е., па сè до Римското Царство. Се спомнува кај Тукидид како еден од градовите во Македонија што ги освојува одрискиот владетел Ситалк во 429 година пр.н.еФ. Папазоглу, Македонски градови у римско доба, Скопје, 1957.

Николас Хамонд смета дека градот бил кај Бојмица, денес во Егејска Македонија. М. Б. Хаѕопулос вели дека се наоѓал близу Вардарски Рид кај Гевгелија.

 Наводи 

Категорија:Градови во Античка Македонија